 Amòfin: Nínà ojoojúmọ lé mu kí ìyàwó pa ọkọ rẹ Ara ìwà ipá ni sísọ ọrọ kòbákùngbé síra ẹni, tàbí fífi ọrọ èébú ránṣẹ sí òbí ọkọ tàbí ìyàwò ẹni. Láyé ìgbà kan, ọkùnrin ni a ṣábà maa n gbọ pé, ó lu ìyàwó rẹ, ṣùgbọn lóde òní, ìròyìn nípa àwọn òbìnrin tó n lu ọkọ wọn nàá tí n jáde. Láti bi i ọdún mélòó sẹyìn, ni ìròyìn ń gbalẹ kan nípa bi ọkọ tàbí ìyàwó ṣe n pàdánù ẹyà ara wọn lásìkò tí ìjà bá n wáyé láàrin tọkọ-taya, tí àwọn mìí tilẹ n pàdánù ẹmí wọn. Àwọn iròyin tì ẹ leè ní ìfẹ síí: Amòfin kan tó tún jẹ ajàfẹtọ àwọn obìnrin, Abiade Abiala, nígbà tó n bá BBC Yoruba sọrọ, ṣàlàyé oríṣiríṣi ìwà ipá tó wà. Ìmọràn rẹ ni pé níṣe ló yẹ kí ọkọ àti ìyàwó tó bá n la ìwà ipá kọjá wá ọnà láti ṣàtúnṣe. Àwọn ohun tó ń fa ìwa ipá Kí ló lé mú kí obìnrin pa ọkọ rẹ? Ìmọràn fún tọkọ-taya Ó wá gba tọkọtaya ní ìmọràn pé, n ṣe ló yẹ kí ọkọ àti ìyàwó tó bá n la irú nkan bẹẹ kọjá wá ọnà láti ṣàtúnṣe. Àti pé, kí gbogbo ènìyàn àwùjọ mọ pé, bí àwọn obìnrin nàá ti ṣe n gba ara wọn sílẹ, tí àwọn mì í tilẹ n ṣekú pa ọkọ wọn, n fihàn pé, àsìkò ti tó láti fi òpin sí irú àwọn ìṣẹlẹ bẹẹ, àti láti wá ọnà tí nkan kò fi ní bàjẹ ju bóṣe wà lọ. : Kìí ṣe tuntun fún tọkọ-taya láti ní gbólóhùn asọ láàrin ara wọn, ṣùgbọn kàyéèfì tó wà níbẹ ni pe, kí irú àáwọ bẹ maa yọrí sí ikú tàbí ìfarapa. 